Α.Πρωτ. 25420

 **ΜΥΤΙΛΗΝΗ 04-11-2024**

 **ΑΔΑ:** **6ΧΑΜ46907Ο-Θ9Λ**

 ΑΔΑΜ: 24PROC015703583

ΑΝΑΚΟΙΝΩΣΗ ΓΙΑ ΠΕΝΤΑΕΤΗ ΕΝΟΙΚΙΑΣΗ ΕΛΑΙΟΚΤΗΜΑΤΟΣ

ΠΕΡΙΦΕΡΕΙΑΣ ΑΦΑΛΩΝΑ

του άρθρου 24 παρ. 9γ «Εκμίσθωση Ακινήτων κοινωφελών περιουσιών ή σχολαζουσών κληρονομιών» της εγκυκλίου 1/2014 που αφορά στην ορθή εφαρμογή του Ν. 4182/10-9-2013,

Ο

Διοικητής του Γενικού Νοσοκομείου Μυτιλήνης «Βοστάνειο» έχοντας υπόψη τις διατάξεις του άρθρου 24 παρ. 9γ «Εκμίσθωση Ακινήτων κοινωφελών περιουσιών ή σχολαζουσών κληρονομιών» της εγκυκλίου 1/2014 που αφορά στην ορθή εφαρμογή του Ν. 4182/10-9-2013,

**Ανακοινώνει:**

Την ενοικίαση του κάτωθι αγροτεμαχίου του πίνακα σύμφωνα με τους εξής όρους και συμφωνίες:

|  |  |  |  |  |
| --- | --- | --- | --- | --- |
| **Α/Α****(1)** | **ΟΝΟΜΑΣΙΑ ΑΓΡΟΤΕΜΑΧΙΟΥ****(2)** | **ΕΚΤΑΣΗ ΑΓΡΟΤΕΜΑΧΙΟΥ** | **ΑΡΧΙΚΗ ΤΙΜΗ ΕΚΜΙΣΘΩΣΗΣ ΣΥΜΦΩΝΑ ΜΕ ΤΗΝ ΚΑΤΑΣΤΑΣΗ ΤΟΥ ΑΓΡΟΤΕΜΑΧΙΟΥ ΑΝΑ ΜΙΣΘΩΤΙΚΟ ΕΤΟΣ****(3)** | **ΕΓΓΥΗΣΗ****(4)** |
| **1** | ΑΥΓΟ | 26.414,24 Τ.Μ. | 1000 € | 250 € |

**Α. ΔΙΑΔΙΚΑΣΙΑ ΚΑΤΑΘΕΣΗΣ ΠΡΟΣΦΟΡΑΣ**

1. Η διάρκεια μίσθωσης θα είναι πενταετής και θα άρχεται μετά το πέρας της διαδικασίας μίσθωσης θα λήγει δε κατόπιν παρέλευσης πέντε (5) ετών. Ως ελάχιστη προσφορά για την ενοικίαση του εκάστοτε ελαιοκτήματος ορίζεται **το ποσό που αναφέρεται στην στήλη τρία (3) ανά έτος**. Στην ως άνω τιμή συμπεριλαμβάνονται και οι επιδοτήσεις της ενιαίας ενίσχυσης.
2. Οι προσφορές θα πρέπει να υποβληθούν αυτοπροσώπως από τους ενδιαφερόμενους ή διά εξουσιοδοτημένου αντιπροσώπου τους, στο Γραφείο Πρωτοκόλλου του Γενικού Νοσοκομείου Μυτιλήνης «Βοστάνειο» ισόγειο επί της οδού Ε. Βοστάνη 48, μέχρι την **13/11/2024**, ημέρα **Τετάρτη** και ώρα **14:30 μ.μ**, είτε να αποσταλούν με σφραγισμένο φάκελο έως την ανωτέρω ημερομηνία και ώρα στον οποίο να αναγράφονται στοιχεία της ανακοίνωσης και διεύθυνση, όπως παρακάτω:

**ΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ «ΒΟΣΤΑΝΕΙΟ»**

**Ε. ΒΟΣΤΑΝΗ 48, 81100 , ΜΥΤΙΛΗΝΗ, ΛΕΣΒΟΣ**

**ΠΡΟΣΦΟΡΑ ΥΠΟΨΗ ΕΠΙΤΡΟΠΗΣ ΓΙΑ ΤΗΝ ΑΝΑΔΕΙΞΗ ΕΠΙΤΥΧΩΝΤΑ ΕΚΜΙΣΘΩΣΗΣ ΑΓΡΟΤΕΜΑΧΙΟΥ ΙΔΙΟΚΤΗΣΙΑΣ ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΜΥΤΙΛΗΝΗΣ ΒΟΣΤΑΝΕΙΟ ΚΛΗΡΟΝΟΜΙΩΝ ΓΕΩΡΓΙΟΥ ΑΘΑΝΑΣΙΟΥ ΒΟΣΤΑΝΗ ΜΕ ΤΗΝ ΕΠΩΝΥΜΙΑ ΑΥΓΟ.**

1. Προσφορές γίνονται δεκτές σε **ευρώ (€)** στη γραμματεία του Γενικού Νοσοκομείου Μυτιλήνης «Βοστάνειο» τις εργάσιμες ημέρες και ώρες. Ο φάκελος προσφοράς θα περιλαμβάνει **με ποινή αποκλεισμού**:
	1. Φωτοαντίγραφο ταυτότητας
	2. Φωτοαντίγραφο πρόσφατης αιτήσεως ενιαίας ενίσχυσης
	3. Φωτοαντίγραφο εκκαθαριστικού σημειώματος
	4. Έγγραφο με το τίμημα της οικονομικής προσφοράς και υπογραφή του υποψηφίου.
2. Δεν θα ληφθούν υπόψη προσφορές που δεν θα έχουν ληφθεί έγκαιρα και προσφορές που δεν είναι σαφείς.
3. Τα οικονομικά στοιχεία της προσφοράς **και μόνο αυτά** τοποθετούνται επί ποινή απορρίψεως σε **χωριστό σφραγισμένο φάκελο**, με την ένδειξη «Οικονομική Προσφορά». Η οικονομική προσφορά να είναι ευκρινής, χωρίς ξέσματα και να περιλαμβάνει την καθαρή αξία της προσφοράς όπως το παράρτημα Α.
4. Η παρούσα δημοσιεύεται στην επίσημη ιστοσελίδα του ΓΕΝΙΚΟΥ ΝΟΣΟΚΟΜΕΙΟΥ ΜΥΤΙΛΗΝΗΣ «ΒΟΣΤΑΝΕΙΟ» ([www.vostanio.gov.gr](http://www.vostanio.gov.gr)), στην Αποκεντρωμένη Διοίκηση Αιγαίου, στον ιστότοπο «Διαύγεια» και στον ιστότοπο «ΚΗΜΔΗΣ».
5. Πληροφορίες παρέχονται στα γραφεία του Γενικού Νοσοκομείου Μυτιλήνης «Βοστάνειο», Ε. Βοστάνη 48, Μυτιλήνη, τηλέφωνο **2251351372** – Πανάγος Νικόλαος.

**Β. ΔΙΑΔΙΚΑΣΙΑ ΕΚΛΟΓΗΣ ΥΠΟΨΗΦΙΟΥ ΚΑΙ ΑΠΑΙΤΗΣΕΙΣ**

1. Οι προσφορές σημειώνονται σε πίνακα υποβολής προσφορών, ο οποίος θα περιλαμβάνει κατ’ ελάχιστον στήλες με τα εξής στοιχεία: **επωνυμία** **προσφέροντα**, **ΑΦΜ, αρ. ταυτότητας ή διαβατηρίου, τίμημα, ημερομηνία προσφοράς, δικαιολογητικά** (**π.χ. εγγυητικές**).
2. Οι προσφορές που σημειώνονται στον πίνακα υποβολής προσφορών, αποστέλλονται κατόπιν έγκρισης του Διοικητή στην Αποκεντρωμένη Διοίκηση Αιγαίου για την τελική έγκριση. Στο παρόν αγροτεμάχιο, έχουν αναρτηθεί πάνω από τρεις (3) άγονες δημοπρασίες.
3. Μετά την ολοκλήρωση των προσφορών και την ανάδειξη του τελευταίου πλειοδότη ως ενοικιαστή, αυτός υποχρεούται να καταθέσει σε ευρώ εγγύηση **ίση με το ποσό της στήλης (4),** ποσό που θα του επιστραφεί άτοκα εφόσον μετά τη λήξη της μισθώσεως εξοφλήσει ολοσχερώς το ενοίκιο και εκπληρώσει όλες τις υποχρεώσεις του που απορρέουν από την ενοικίαση.
4. Ο αναδεικνυόμενος ενοικιαστής οφείλει να παρουσιάσει αξιόπιστο εγγυητή, ο οποίος μετά το πέρας της διαδικασίας μίσθωσης ήτοι χρονικού διαστήματος δεκαπέντε (15) ημερών από την κοινοποίηση του αποτελέσματος στην αρμόδια αρχή οφείλει να προσέλθει με τον ενοικιαστή προκειμένου να υπογράψουν το σχετικό συμφωνητικό, εκτός εάν η αρμόδια αρχή με αιτιολογημένη απόφασή της διατάξει τη μη σύναψη σύμβασης.
5. Η κατάθεση του ενοικίου της εκμίσθωσης θα προκαταβάλλεται έως και **5 ημέρες από την ημέρα υπογραφής των συμφωνητικών ανά μισθωτικό έτος**, στον αριθμό λογαριασμού **GR1502603190000610201486011** της Eurobank.
6. Ο μισθωτής δεν έχει δικαίωμα να ζητήσει για οποιονδήποτε λόγο μείωση της συμφωνημένης τιμής. Παράταση του χρόνου μίσθωσης ή μείωση της συμφωνημένης τιμής δύναται να δοθεί με νεότερη απόφαση του Διοικητικού Συμβουλίου του Ιδρύματος και έγκριση της Αποκεντρωμένης Διοίκησης Αιγαίου.
7. Ο μισθωτής δεν απαλλάσσεται της πληρωμής του ενοικίου εάν δεν χρησιμοποιήσει το μίσθιο άνευ υπαιτιότητας του Ιδρύματος. Επίσης δεν έχει δικαίωμα μειώσεως του μισθώματος για βλάβη από θεομηνία ή άλλη τυχόν αιτία.
8. Ο ενοικιαστής υποχρεούται να διατηρεί το μίσθιο σε καλή κατάσταση και να μεριμνά για την διατήρηση της κατοχής και των ορίων αυτού.
9. Το Ίδρυμα δεν ευθύνεται έναντι του μισθωτή για την πραγματική κατάσταση, στην οποία βρίσκεται το ενοικιαζόμενο.
10. Ο μισθωτής υποχρεούται να επιμεληθεί άμεσα με δικές του δαπάνες την εκθάμνωση και κλάδευση των ελαιοδένδρων του συγκεκριμένου κτήματος απαγορευμένης της εφαρμογής κλαδέματος κατά το τελευταίο 18μηνο της μισθώσεως. Ομοίως να φροντίζει τη μίσθωση και καλλιέργεια του κτήματος. Η παράβαση των όρων τούτων συνεπάγεται την άμεση έξωσή του χωρίς καμία αποζημίωση και με την υποχρέωση να καταβάλλει όλα τα μέχρι της λήξεως της μισθώσεως, μισθώματα. Απαγορεύεται η χρήση του κτήματος για άλλο σκοπό πλην της ελαιοκαλλιέργειας και της βοσκής προβάτων.
11. Ο μισθωτής είναι υποχρεωμένος να ενημερώνει (παραδείγματος χάρη εξαμηνιαίως) τα Κληροδοτήματα του Νοσοκομείου και το Γεωπόνο του Γραφείου Κληροδοτημάτων για τις καλλιεργητικές εργασίες που πρόκειται να κάνει, τις οποίες μπορεί να τις εποπτεύει και να τις διακόπτει όταν αυτό κριθεί σκόπιμο και αν αυτές κατά την άποψη του ζημιώνουν ή υποβαθμίζουν το ακίνητο ή τις υφιστάμενες καλλιέργειες. Πάντως οφείλει να παράσχει σχετική ενημέρωση όποτε αυτό απαιτηθεί από το Γραφείο Κληροδοτημάτων ή από τον Διοικητικό Συμβούλιο του Γενικού Νοσοκομείου Μυτιλήνης «Βοστάνειο», βάσει του Ν. 2889/01, άρθρο 13 παρ. 8. Επίσης, υποχρεούται να επιτρέπει την επίσκεψη του μισθίου στους εκμισθωτές ανά πάσα στιγμή, με σκοπό την επιθεώρηση και την επίβλεψη.
12. Σε περίπτωση πωλήσεως ή καθ’ οιονδήποτε τρόπο αξιοποιήσεως του ακινήτου, ο ενοικιαστής συμφωνεί ρητώς και ανεπιφυλάκτως ότι θα παραιτείται της μισθώσεως τρεις (3) μήνες μετά την ειδοποίηση του, παραιτούμενος ρητώς από τούδε και από κάθε αξίωση προς αποζημίωση. Επίσης παραιτείται ρητά από κάθε αξίωση για αποζημίωση για εγγειοβελτιωτικά έργα που τυχόν θα κάνει (γεωτρήσεις, αρδευτικά κανάλια κ.λ.π.) ή κτίσματα που θα ανεγείρει ή αθλητικές εγκαταστάσεις ή περιφράξεις που θα τοποθετήσει.
13. Ο εγγυητής είναι αλληλεγγύως και εις ολόκληρον συνυπεύθυνος μετά του ενοικιαστού για όλες τις υποχρεώσεις, στερούμενος του ευεργετήματος της διζήσεως και διαιρέσεως ιδιαίτερα δε από κάθε δικαίωμα του και κάθε ένστασης του, που απορρέει εκ των άρθρων 862,863,866,867 και 868 του Αστικού Κώδικα.
14. Ο μισθωτής υπόκειται στην έξωση, κατά την τήρηση του άρθρου 608 του Αστικού Κώδικα καταγγελίας προς έξωσης του μισθωτή, για την καθυστέρηση του μισθώματος και για πάσα παράβαση οποιουδήποτε όρου του μισθωτηρίου συμβολαίου, ανεξαρτήτως πάσης άλλης ειδικής συνέπειας.
15. Ο μισθωτής υποχρεούται κατά τη λήξη της μίσθωσης να παραδώσει αμέσως το μισθίο, χωρίς καμία προειδοποίηση και χωρίς να απαιτείται εκ μέρους εκμισθωτών η προηγούμενη εξάμηνη όχληση που προβλέπεται από τις διατάξεις του Α.Κ. και ειδικά του 633 Α.Κ. και χωρίς ο μισθωτής να διατηρεί καμία απαίτηση έναντι των εκμισθωτών, παραιτούμενος ρητά από κάθε απαίτηση και από κάθε γενικό ή ειδικό ευεργέτημα παραμονής του στο μίσθιο πέραν του προαναφερθέντος και συμφωνηθέντος χρόνου της μισθώσεως είτε με την μορφή της σιωπηρής αναμίσθωσης, είτε με την μορφή παρατάσεως της μισθώσεως.
16. Οποιαδήποτε τυχόν τροποποίηση των όρων της συμβάσεως θα αποδεικνύεται αποκλειστικά και μόνο με έγγραφο, αποκλειομένου οποιουδήποτε άλλου αποδεικτικού μέσου ακόμα και του όρκου.
17. Οι συμβαλλόμενοι συνομολογούν το παρόν ισχυρό και απρόσβλητο και παραιτούνται από κάθε τυχόν δικαίωμα της προσβολής, ενστάσεως και αντιρρήσεως εν γένει κατ’ αυτού, για οποιοδήποτε λόγο και αιτία.
18. Ο μισθωτής υπόκειται στην έξωση, για την καθυστέρηση του μισθώματος και για πάσα παράβαση οποιουδήποτε όρου του μισθωτηρίου συμβολαίου, θεωρουμένων όλων ως ουσιωδών.

Η συμμετοχή στη διαδικασία προσφορών συνεπάγεται την ανεπιφύλακτη αποδοχή των όρων της παρούσας προκήρυξης, της οποίας γνώση οφείλουν να λάβουν οι ενδιαφερόμενοι.

Προσφορές θα κατατεθούν από τους ενδιαφερομένους στα γραφεία του Ιδρύματος **έως 13/11/2024** και ώρα **14:30μ.μ.** τις εργάσιμες ημέρες και ώρες.

Μυτιλήνη 4/11/2024

Ο ΔΙΟΙΚΗΤΗΣ

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΜΥΤΙΛΗΝΗΣ «ΒΟΣΤΑΝΕΙΟ»

ως διαχειριστής των κληρονομιών

**Παράρτημα Α : ΥΠΌΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |
| --- | --- |
| Στοιχεία προσφέροντα(επωνυμία, διεύθυνση, κλπ) | Προς το Γενικό Νοσοκομείο ΛέσβουΗμερομηνία: \_\_/\_\_/202… |

Οικονομική προσφορά για την ανακοίνωση:

**ΕΚΜΙΣΘΩΣΗ ΑΓΡΟΤΕΜΑΧΙΟΥ ΑΥΓΟ ΠΕΡΙΦΕΡΕΙΑΣ ΑΦΑΛΩΝΑ ΚΛΗΡΟΝΟΜΙΑΣ Γ.Α. ΒΟΣΤΑΝΗ**

Βρίσκομαι στην ευχάριστη θέση να υποβάλλω την οικονομική προσφορά μου για την απευθείας μίσθωση του αγροτεμαχίου Αυγό περιφέρειας Αφάλωνα κληρονομιάς Γεωργίου Αθανασίου Βοστάνη έτους 2024 που έχει προκηρύξει το Νοσοκομείο σας.

**ΟΙΚΟΝΟΜΙΚΗ ΠΡΟΣΦΟΡΑ**

Του / της

|  |
| --- |
| …………………………………………………………………………………………………………………………………………..…. |
| ……………………………………………………………………………………………………………………………………………... |
| με έδρα τ……………………… οδός………………………………………. Αριθμ………………………………………… |
| Τ.Κ. …………………………….. ΤΗΛ. ……………………………………………… Fax ……………………………………… |

Αφού έλαβα γνώση της ανακοίνωσης, υποβάλλω την παρούσα προσφορά και δηλώνω ότι αποδέχομαι πλήρως και χωρίς επιφύλαξη όλα αυτά και αναλαμβάνω εκμίσθωση του/των αγροτεμαχίων ως εξής:

**ΠΡΟΣΦΕΡΩ**

Η συνολική τιμή της προφοράς μας ανέρχεται στα

………………………………………………………………………………………………………………………………………. ευρώ.

(*Σημείωση προς αναδόχους: να αναγραφεί εδώ ολογράφως η τιμή της προσφοράς.*)

Η προσφορά μου ισχύει και με δεσμεύει έως της λήξης της διαδικασίας και της υπογραφής της σύμβασης

*(Σημείωση προς αναδόχους: τουλάχιστον ενενήντα (90) ημέρες από την επόμενη ημέρα της καταληκτικής ημερομηνίας υποβολής προσφορών.)*

Μυτιλήνη, / /202….

Ο προσφέρων

(*ονοματεπώνυμο, ιδιότητα, σφραγίδα, υπογραφή*